OzLabs/hebrew-wiki-articles huggingface dataset:
קומקום

אוסף קומקומים
קומקום קלאסי
קומקום חשמלי
סקאומורפי - מעוצב כמו קומקום קלאסי, המיועד לשפיתה על האש]]
קומקום הוא כלי קיבול המשמש לחימום והרתחת מים.

הקומקום הקלאסי הוא מכל מתכת שממלאים במים ושופתים על אש, קומקום שכזה מצויד לפעמים במשרוקית אדים, המשמיעה שריקה כשהמים מגיעים לנקודת הרתיחה. לפני המצאת הקומקום החשמלי היו קומקומי מתכת הדרך הנפוצה ביותר להרתיח מים לצרכים ביתיים. 

הקומקום החשמלי עשוי מפלסטיק עמיד או ממתכת, ובתוכו גוף חימום המחובר לחשמל. המתג של הקומקום מכיל מגע דו-מתכתי, כך שברגע שהמים מגיעים לנקודת הרתיחה, הקיטור עובר דרך צינור, מחמם את המגע הדו-מתכתי, וזה מכבה את המתג ומפסיק את הזרם בגוף החימום. 

מקור המילה קומקום מלשון חז"ל, אותה לקחו מלטינית cucuma או מיוונית κούκκουμα (koúkkouma).

==קומקומים בתרבויות שונות==
בחצי האי ערב מצויים סוגים שונים של קומקומים המשמשים לתכליות שונות. משקה הקפה שמוגש באירועים או קפה שמוגש בבית מבושל ב'דאללה', הוא קומקום גדול ורחב בעל בסיס עגול וזרבובית מעוקלת. קפה שמבושל בדאללה מוגש בקומקום המכונה 'מסב' (מקור השם במלה הערבית סוב = מזיגה) והוא חרוטי בצורתו. מצידו יוצאת ידית גלילית. תה מבושל ב'בריק'. בריק הוא קומקום בעל בסיס עגול וזרבובית מעוקלת. ידית הבריק מאחור, בצד המנוגד לזרבובית. במצרים מקובל לבשל קפה ותה ב'רלייה' הוא קומקום בצורת כוס מתכת וידית יוצאת בצידו. בניצב לידית יש בדרך כלל מגרעת המסייעת במזיגה ממנו.

הקומקום המרוקני רחב בסיס ובעל זרבובית מעוקלת.

הקומקום האתיופי עשוי כדור חומר או פח וצוואר מזיגה ישר וצר יוצא ממנו.

<gallery mode="nolines" widths="220">
קובץ:Dallaa.jpg|קומקום מסוג דאללה
קובץ:Masab.jpg|קומקום מסוג מסב, להגשת הקפה
קובץ:Teapot 2010 G1.jpg|קומקום עם ציורים בסגנון סיני
קובץ:Tea beauty in simplicity.jpg|קומקום על פתיליה
File:Utah_teapot_(solid).stl|דגם תלת־ממדי של קומקום (לחצו להגדלה)
</gallery>

==קישורים חיצוניים==

* 
* [http://thingswork.blogspot.co.il/2008/11/blog-post.html כיצד עובד הקומקום? מתוך איך דברים עובדים]
קטגוריה:מכשירי חשמל ביתיים
קטגוריה:אמצעי חימום והכנת מזון
קטגוריה:חימום
קטגוריה:מכשירי מטבח
הל (חצי אי)

חצי האי הל (בפולנית: Mierzeja Helska, בגרמנית: Halbinsel Hela) הוא חצי אי צר עשוי חול (לשון חול) שאורכו 35 ק"מ, בצפון פולין. חצי האי מפריד בין מפרץ פק מהים הבלטי וממוקם במחוז פק.

רוחבו של חצי האי נע בין 300 מטרים באזור יוראטה ל־100 מטרים בנקודה הצרה ביותר, ומתרחב לרוחב של קילומטר באזור העיר הל .

מאחר שחצי האי עשוי חול, סופות החורף הסוחפות את החול הופכות אותו לעיתים לאי. עד המאה ה-17 היה חצי האי למעשה רצועה של איים, שרק בקיץ הפכה למעשה לחצי אי רציף. במהלך קרב הל בשנת 1939 פוצץ צבא פולין את חצי האי והפך אותו לאי.

לאורך חצי האי עוברת דרך המקשרת את היבשה לעיר הל, וכן לאתרי נופש ותיירות פופולריים לאורך חצי האי, בהם יורסטה, יאסטארניה, קוז'ניקה, צ'לופי וולאדיסלאוו.

== במהלך השואה ==
חצי האי הל שוכן בסמיכות לעיירה שטוטאו שבצפון פולין, בה הוקם ב־1939 מחנה הריכוז וההשמדה שטוטהוף. עם התקדמות צבאות בעלות הברית אל המחנה, הוצאה קבוצה של כ־4,000 אסירים בסירות מהחוף על חצי האי. הסירות הגיעו אל חצי האי ב־26 באפריל 1945, עם הירידה מהסירות נערכה סלקציה. האסירים החולים והקשישים הוצאו להורג וגופותיהם כוסו בחול, ואילו האסירים שהיו כשירים להמשך עבודה הועלו למחרת אל דוברות במטרה להישלח אל חופי גרמניה לצורך המשך כליאה במחנות עבודה.<ref></ref> האסירים לא הגיעו אל חופי גרמניה, מי שנותר בחיים לאחר מסע ימי של שבוע שוחרר על ידי צבאות בעלות הברית. בספרו "נעורים בתופת", מתאר ניצול השואה חיים קוז'ניצקי את השהות בחצי האי הל: .<ref></ref>

== קישורים חיצוניים ==

==הערות שוליים==

קטגוריה:פולין: גאוגרפיה
קטגוריה:פומרניה (פרובינציה)
קטגוריה:לשונות חול
מפרץ גינאה

מפרץ גינאה.
מפרץ גינאה הוא חלק מהאוקיינוס האטלנטי, הנמצא דרומית מערבית לאפריקה.

המפרץ נחשב למרכז הגאוגרפי של פני כדור הארץ, מאחר שבו נפגשים קו הרוחב 0 (קו המשווה) וקו האורך 0 (קו גריניץ') בנקודה המכונה נאל איילנד.

מקור שמו של המפרץ הוא בשם הקולוניאלי של חופי אפריקה באזור זה – שנקרא בעבר "גינאה העליונה". שם זה עדיין מופיע בשמות שלוש מדינות באפריקה: גינאה, גינאה ביסאו וגינאה המשוונית. האחרונה שבהן היא היחידה ששוכנת לחופי המפרץ.

בין הנהרות הנשפכים למפרץ זה נמצאים נהר ניז'ר, נהר הוולטה ונהר הקונגו.

== גאוגרפיה ==

==קישורים חיצוניים==

* 

*
גינאה
גינאה
קטגוריה:סאו טומה ופרינסיפה: גאוגרפיה
קטגוריה:האוקיינוס האטלנטי הטרופי
קטגוריה:גינאה המשוונית: גאוגרפיה
קטגוריה:קמרון: גאוגרפיה
מפרץ קליפורניה

[[עופות ים באי במפרץ.]]
מפרץ קליפורניה (בספרדית: Golfo de California) המכונה גם ים קורטס (בספרדית: Mar de Cortés) הוא מפרץ הנמצא בין מקסיקו עצמה לבין חצי האי באחה קליפורניה והמתחבר לאוקיינוס השקט.

== גאוגרפיה ==
במפרץ גובלות 4 ממדינות מקסיקו: באחה קליפורניה, באחה קליפורניה הדרומית, סונורה וסינלואה.

השם "מפרץ קליפורניה" הוא השם המקובל ברוב מפות העולם למפרץ, אולם תושבי המקום קוראים למפרץ "ים קורטס" על שם הקונקיסטאדור הספרדי הרנאן קורטס. שם המפרץ ניתן לו על ידי פרנסיסקו דה אויואה (Francisco de Ulloa) שגילה אותו בשנת 1539. אויואה האמין שהמפרץ הוביל אל מצר אניאן (Anián) האגדי המקשר בין האוקיינוס השקט לאוקיינוס האטלנטי.

בשנת 1540 מיפה מלצ'יור דיאס את המפרץ ואת נהר הקולורדו הנשפך אליו.

המפרץ נוצר לפני 5.3 מיליון שנים, ואפשר לנהר הקולורדו להישפך אל האוקיינוס השקט תוך יצירת הדלתה של הקולורדו.

במפרץ קליפורניה שני איים עיקריים, אנחל דה לה גוארדיה וטיבורון, וכן מצויים במפרץ מספר איונים.

ב-2005 הוכרז חלק מהמפרץ כאתר מורשת עולמית בשם האיים והאזורים המוגנים של מפרץ קליפורניה, בעיקר במטרה להגן על מין הפוקנה האנדמי הנדיר הוואקיטה, השרוי בסכנה בשל דיג לא חוקי של דג הטוטואבה באמצעות רשתות גדולות, בהן נתקעות הוואקיטות. בפועל ההכרזה לא סייעה להציל את הוואקיטה. בשנת 2019 היו רק 10 פרטים חיים, כאשר בשנת 2005 היו כ-300. מצב חמור זה הביא את ארגון אונסק"ו להכריז על אתר המורשת העולמית במפרץ מקסיקו כאתר בסיכון.

== דיג ==
מפרץ קליפורניה הצר והמוארך, מכיל בחובו מערכת ייחודית ועשירה של בעלי חיים וצמחים ימיים. מינים רבים של בעלי חיים מהגרים בעונות שונות למפרץ ובהם: לווייתן גדול-סנפיר, לווייתן אפור, כנפתנים וצבי ים.

בשל מספר הדגים הרב במפרץ, שימש המפרץ לאורך ההיסטוריה כאתר דיג מסחרי פופולרי, ובשל כך נפגעה בצורה קשה אוכלוסיית הדגים של המפרץ. השפעה שלילית נוספת על כמויות הדגים במפרץ הייתה להסטת מי נהר הקולורדו לשימושים חקלאיים - הסטה שהביאה לעלייה במליחות מי המפרץ.

ניסיונות ממשלת מקסיקו להפוך אזורים במפרץ לשמורות טבע נכשלו בשל לחץ של קבוצות בעלי עניין על פוליטיקאים, ובשל היעדר אכיפה.

==קישורים חיצוניים==

* 

500px

==הערות שוליים==

קטגוריה:נהר הקולורדו
קליפורניה
קליפורניה

קטגוריה:הצפון פסיפי הממוזג
איסור גנבת אדם

לא תגנוב היא מצווה מדאורייתא, אחת מעשרת הדיברות, המתפרשת על ידי חז"ל כאיסור על חטיפת אדם. זהו הדיבר השמיני. לפי מצווה זו, אסור לחטוף אדם מישראל. איסור חטיפת אנשים שאינם מישראל אינו כלול במצווה זו, אך הוא תקף מסיבות אחרות. איסור גנבת רכוש נלמד מהפסוק "לֹא תִּגְנֹבוּ; וְלֹא-תְכַחֲשׁוּ וְלֹא-תְשַׁקְּרוּ אִישׁ בַּעֲמִיתוֹ."

==מקור המצווה==

מקורה של המצווה הוא בספר שמות כ, יב. היא הדיבר השמיני מעשרת הדיברות. חז"ל באמצעות מידת "דבר הלמד מעניינו" ב-מידות שהתורה נדרשת בהן, לומדים כי מדובר בגונב נפשות ולא בגונב ממון.

==דיני המצווה==
אסור לחטוף אדם מישראל. העונש המפורט בתורה "וְגֹנֵב אִישׁ וּמְכָרוֹ וְנִמְצָא בְיָדוֹ, מוֹת יוּמָת" הוא על חטיפת אדם ומכירתו אחרי קבלת התראה מעדים ורק אחרי חקירתם וקבלת עדותם בסנהדרין.

הסמ"ג (מצווה קנ"ד) מרחיב את האיסור גם לגרים ועבדים משוחררים מכיוון שהם אחים לתורה ומצוות, ומעיר שלפי חז"ל מי שגנב אדם שחציו עבד וחציו בן חורין, פטור מעונש.

על-פי הפיוט אלה אזכרה, מומש עונש זה באופן ציני על ידי קיסר רומי, אדריאנוס, בעת שציווה להרוג את עשרת הרוגי מלכות כעונש על מכירת יוסף בידי אחיו.

== ראו גם ==
* חטיפה בישראל
* ניכור הורי

==קישורים חיצוניים==

==הערות שוליים==

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:עשרת הדיברות
קטגוריה:מצוות הנוהגות בזמן הזה
קטגוריה:פרשת יתרו
קטגוריה:חייבי חנק
גברת הנדרסון גאה להציג

גברת הנדרסון גאה להציג (באנגלית: Mrs Henderson Presents) הוא סרט קולנוע משנת 2005 בבימויו של סטיבן פרירס ובכיכובם של בוב הוסקינס, ג'ודי דנץ' וויל יאנג. השחקן בוב הוסקינס ביקר בישראל לרגל הקרנה של הסרט בפסטיבל קולנוע בריטי.

==תקציר העלילה==
הסרט מתרחש על רקע הבליץ במלחמת העולם השנייה. הסרט מציג את הסיפור האמיתי של תיאטרון וינדמיל שבלונדון. הגברת לורה הנדרסון (מגולמת על ידי ג'ודי דנץ'), לאחר שהתאלמנה מבעלה (בהיותה בת 70), רכשה לעצמה תיאטרון ומינתה את ויוויאן ואן דאם (בגילום בוב הוסקינס) כמנהל התיאטרון. הם פותחים במופע הנקרא "ריויודויל" ('Revudeville') שזוכה להצלחה, אולם מאחר שתיאטראות נוספים משתמשים בגימיקים שלהם, המופע נכשל אחרי זמן קצר. לורה הנדרסון מציעה הצעה מהפכנית - הצגת עירום נשי בתיאטרון, בדומה לזה המוצג במולן רוז' שבפריז. לורה מצליחה לקבל אישור מהלורד צ'מברלין (הצנזור הראשי) המתיר הצגת עירום בתנאי שהדוגמניות תעמודנה ללא תזוזה, כמו בציורי עירום המופיעים במוזיאון.

לאחר קבלת אישור זה, זוכה התיאטרון להצלחה רבה, בעיקר בקרב החיילים הבריטיים. בשל העובדה שהתיאטרון ממוקם מתחת למפלס הרחוב מותרת העלאת הופעות במהלך הבליץ. בעקבות הפופולריות של התיאטרון וקיומם של תורים בכניסתו דרשו השלטונות את סגירת התיאטרון, אולם אז משכנעת לורה הנדרסון את שר הפנים בחשיבות התיאטרון למען החיילים, תוך הסבר למניעים שלה להקמת התיאטרון שמקורם באהבתה לבנה שמת במלחמת העולם הראשונה ורק לאחר מותו גילתה אימו שמעולם לא ראה אישה עירומה בחייו.

==שחקנים==
{| class="wikitable"
|-
! דמות !! שחקן
|-
| לורה הנדרסון || ג'ודי דנץ'
|-
| ויויאן ואן דאם || בוב הוסקינס
|-
| ברטי || ויל יאנג
|-
| ליידי קונאווי || תלמה ברלו
|-
| רולנד בארינג - הלורד קרומר || כריסטופר גסט
|-
| אמברוז || ריצ'רד סימס
|-
| פרנסס || רוזלין הלסטיד
|-
| מורין || קלי ריילי
|-
| ורה || שרה סולמני
|-
| דוריס || אנה ברוסטר
|-
| פגי || נטליה טנה
|-
| ג'יין || קמיל או'סאליבן
|-
| מגי || דורלי רוזן
|- 
| פול || סמואל ברנט
|}

== קישורים חיצוניים==
* 

* [https://web.archive.org/web/20040814161629/http://www.bbc.co.uk/bbcfilms/releases/mrshendersonpresents.shtml תיאור הסרט באתר הבי בי סי]
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2005
קטגוריה:סרטים מוזיקליים
קטגוריה:סרטי דרמה קומית
קטגוריה:סרטים בריטיים המבוססים על סיפור אמיתי
אורי אוזן

אוֹרי אוּזן (נולד ב-27 בדצמבר 1978 בנתניה) הוא כדורגלן עבר ישראלי ששיחק בעמדת המגן, וכיום פרשן כדורגל בספורט 1.

==קריירה==
אוזן החל את דרכו במחלקת הנוער של מכבי נתניה, ובעונת 1997/1998 עבר לשחק במדי הקבוצה הבוגרת כשמכבי נתניה הייתה בליגה השנייה. לאחר מכן עלה עם הקבוצה לליגת העל, ובשנת 2003 הוזמן לסגל נבחרת ישראל, במדיה ערך ארבע הופעות במשחקי ידידות עד שנת 2004. בתום עונת 2003/2004, כאשר היה קפטן מכבי נתניה, עם ירידתה של הקבוצה בחזרה לליגה השנייה, עזב אוזן את מכבי נתניה ועבר לקבוצת מכבי חיפה.

את עונת 2005/2006 פתח אוזן במכבי חיפה אך עבר במהלך העונה להפועל פתח תקווה בגלל מיעוט בדקות משחק.

בעונת 2006/2007 שב אוזן לשחק במדי מכבי נתניה כחלק ממסע הרכש של אייל ברקוביץ' ודניאל יאמר, אך גם במהלך עונה זו זכה מדי פעם לקריאות גנאי זכר לעזיבתו את הקבוצה מספר שנים קודם לכן, כאשר החזרה המחודשת לא עוררה סימפתיה אליו מצד האוהדים. אחרי עונה טובה מאוד של אוזן בנתניה, שהסתיימה במקום שני עם הקבוצה, ביקש אוזן העלאה בשכרו. השיחות התפוצצו וגרמו לעזיבתו של אוזן את הקבוצה לטובת חוזה של שלוש שנים בהפועל כפר סבא. אוזן עזב את כפר סבא לאחר עונה אחת בגלל ירידתה של הקבוצה לליגה הלאומית וחזר להפועל פתח תקווה. בשנת 2009 חתם אוזן לעונה במועדון ספורט אשדוד.

בשנת 2010 עבר אוזן למכבי פתח תקווה, במדיה פרש ממשחק פעיל בשנת 2012 עקב פציעה.

ב-27 בנובמבר 2012 מונה אוזן לעוזר מאמן מכבי חיפה, לצדו של אריק בנדו. ביוני 2014 מונה לעוזרו של מנחם קורצקי, מאמן בית"ר ירושלים. בפברואר 2015, לאחר פיטוריו של קורצקי, המשיך עמו אוזן כעוזרו בהפועל פתח תקווה שנאבקה נגד הירידה מליגת העל. השניים לא הצליחו למנוע את ירידת הקבוצה. בסיום העונה מונה למאמן קבוצת נערים של מכבי תל אביב. ב-21 במאי 2016 מונה אוזן לתפקיד מאמן קבוצת הנוער של מכבי תל אביב ומספר ימים לפני פתיחת העונה התפטר עקב חילוקי דעות עם המנהל המקצועי של מחלקת הנוער. כשבוע לאחר התפטרותו מונה למאמן קבוצת הנוער של מכבי פתח תקווה. בפברואר 2018 התפטר מתפקידו.

ב-10 ביולי 2018 מונה אוזן למאמן קבוצת הנוער של הפועל תל אביב, עמה זכה בגביע המדינה בעונתו הראשונה במועדון.

נוסף על עבודתו כמאמן, משמש אוזן פרשן במשחקי ליגת העל בערוצים של גוף השידור צ'רלטון. בשנים 2012–2014 שימש ככתב לענייני כדורגל בעיתון "הארץ". במונדיאל 2018 שימש כפרשן בשידורי ערוץ כאן 11, והמשיך לשמש כפרשן במשחקי נבחרת ישראל במשחקי מוקדמות יורו 2020, במוקדמות מונדיאל 2022 (לצד השדרן נדב יעקבי) וביורו 2024.

כמו כן, אוזן משתתף בפודקאסט "הפודיום".

==חיים אישיים==
אוזן נשוי בשנית ללירון אוזן, ולשניים שני ילדים משותפים. מנישואיו הראשונים הוא אב לבת. מתגורר בתל אביב.

ב-2023, במהלך אירועי המחאה נגד ממשלת ישראל השלושים ושבע ונגד הרפורמה המשפטית, אוזן נשא מספר נאומים נוקבים במספר הפגנות נגד הרפורמה. בנוסף, כתב אוזן מספר בטורי דעה בנושא בכלי תקשורת שונים וברשתות.

== קישורים חיצוניים ==

* [https://www.israelhayom.co.il/writer/אורי-אוזן כתבות של אורי אוזן] באתר "ישראל היום"
* [http://www.hpt.co.il/?ShowPlayer=393 עמוד השחקן של אורי אוזן], מוזיאון הפועל פתח תקווה

== הערות שוליים ==

קטגוריה:מגני כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני הפועל פתח תקווה
קטגוריה:כדורגלני הפועל כפר סבא
קטגוריה:כדורגלני מועדון ספורט אשדוד
קטגוריה:כדורגלני מכבי פתח תקווה
קטגוריה:מאמני כדורגל ישראלים
קטגוריה:פרשני כדורגל ישראלים
קטגוריה:סגל הארץ
קטגוריה:נתניה: כדורגלנים
קטגוריה:ישראלים שנולדו ב-1978
דלה ימפולסקי

דלה ימפולסקי (נולד ב־28 ביולי 1988 בניגריה) הוא כדורגלן ישראלי המשחק בעמדת הקשר בהפועל צפת מליגה ב' צפון א'.

== קריירה ==
ימפולסקי נולד בניגריה בשם במידלה אוגונסנה וקיבל את הכינוי "דלה". בגיל שמונה עלה לישראל לאחר שאימו היגרה לישראל שלוש שנים קודם לכן והתחתנה עם יליד ברית המועצות שמתגורר בארץ, ממנו קיבל דלה את שם המשפחה "ימפולסקי".

ימפולסקי החל לשחק כדורגל במחלקת הנוער של גדנ"ע יהודה ולאחר מכן עבר לקבוצת הנערים של בני יהודה תל אביב. בעונת שיחק בקבוצת הנערים של מכבי נתניה ובעונה לאחר מכן כבר שיחק בקבוצת הנוער וכן ערך מספר משחקים במדי הקבוצה הבוגרת. שערו הראשון בקריירה הובקע בהופעת הבכורה שלו בליגת העל, במשחק מול מכבי פתח תקווה בעונת . ימפולסקי שיחק בכל נבחרות הנערים והנוער של ישראל, ובשנת 2008 ערך שתי הופעות במדי הנבחרת הצעירה.

ב-13 ביולי 2011 חתם ימפולסקי בקבוצת מכבי חיפה. במשחק הבכורה במדי מכבי חיפה נכנס דלה במחצית השנייה כמחליף במוקדמות ליגת האלופות מול בוראץ, בישל שער וגם הבקיע. ב-27 ביולי שוב נכנס כמחליף במוקדמות ליגת האלופות מול מריבור וכבש את שער הניצחון (2–1). את הופעת הבכורה שלו בליגת העל במדי מכבי חיפה ערך בניצחון 4–1 על קבוצתו לשעבר, מכבי נתניה. בתום העונה הבקיע שער שוויון זמני בגמר גביע המדינה, בהפסד הקבוצה 1–2 להפועל תל אביב. בעונתו השנייה בקבוצה חל פיחות במעמדו. הוא שותף בתשעה משחקי ליגה בלבד, ובתום העונה שוחרר מהקבוצה.

ב-16 בספטמבר 2013 חתם ימפולסקי לעונה אחת בהפועל חיפה, תמורת חוזה של 90 אלף דולר. בהפועל חיפה שותף ימפולסקי ב-18 משחקי ליגה, ובסיום העונה שוחרר מהקבוצה.

ב-19 באוגוסט 2014 חתם ימפולסקי לעונה אחת בהפועל רעננה. בתום חוזהו ירד לליגה הלאומית וחתם בקבוצת הפועל בני לוד, אך לא מצא את מקומו בהרכב הקבוצה. בקיץ 2016 חתם ימפולסקי בסקציה נס ציונה מליגה א'.

ב-30 בדצמבר 2017 חתם ימפולסקי בהפועל באקה אל-גרבייה מליגה א'. ב-17 באוקטובר 2018 חתם לעונה אחת במ.ס. כפר קאסם, אך לאחר שלא זכה לדקות משחק רבות חזר לבאקה אל-גרבייה. בינואר 2019, לאחר שלושה משחקים בלבד בשורות באקה אל-גרבייה, חתם ימפולסקי בשמשון כפר קאסם.

ב-6 ביוני 2019 חתם ימפולסקי במכבי שעריים מליגה א' דרום.

ב-1 בדצמבר 2020 חתם בעירוני כסייפה מליגה א' וב-8 בדצמבר 2021 חתם בהפועל אשקלון.

ב-1 בפברואר 2022 ימפולסקי חתם בהפועל צפת מליגה ב' צפון א'.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני גדנ"ע יהודה
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני הפועל רעננה
קטגוריה:כדורגלני הפועל בני לוד
קטגוריה:כדורגלני סקציה נס ציונה
קטגוריה:כדורגלני מועדון ספורט כפר קאסם
קטגוריה:כדורגלני הפועל אשקלון
קטגוריה:ישראלים שנולדו ב-1988
גל ניר

גל ניר (נולד ב-30 במרץ 1983 בראשון לציון) הוא כדורגלן עבר ישראלי ששיחק בעמדת השוער.

==קריירה==
ניר החל לשחק כדורגל במחלקת הנוער של הפועל תל אביב ולאחר מכן עבר לקבוצת הנערים של עירוני ראשון לציון. החל משנת 2000 היה השוער המחליף של הקבוצה הבוגרת, ובאמצע עונת עבר להפועל כפר סבא. לקראת עונת עבר לקבוצת מכבי תל אביב, בה שיחק שתי עונות. ניר אף פתח בשער בליגת האלופות נגד יובנטוס וזכה לתשבחות באותו משחק. בקיץ 2007 עבר לקבוצת מכבי נתניה, והיה השוער המחליף שלה במשך 4 שנים.

בקיץ 2009 עבר להפועל רמת השרון. בעונת שיחק 10 משחקים במדי הקבוצה בליגה הלאומית ובעונה שלאחר מכן הפך לראשונה בקריירה לשוער ראשון וסייע לקבוצה להעפיל לליגת העל. בעונת הציג יכולת טובה וסייע לקבוצה להינצל מירידה וכן להעפיל לחצי גמר גביע המדינה, עת נעצרה רק בהפסד 3-0 להפועל תל אביב בהארכה.

לקראת עונת חתם במדי העולה החדשה לליגת העל, הפועל רעננה. ניר החל את העונה כשוער הראשון של הקבוצה, אך במהלך העונה איבד את מקומו בהרכב, ובסופה שוחרר מהמועדון. לקראת עונת חתם במכבי אחי נצרת מהליגה הלאומית, אך במהלך העונה נפצע ובעקבות כך נאלץ לפרוש ממשחק פעיל.

ניר שיחק בנבחרת הנערים של ישראל וכן יש לו 7 הופעות בנבחרת האולימפית, הראשונה בהן הייתה במשחק ידידות נגד נבחרת בולגריה בשנת 2002.

== קישורים חיצוניים ==

* יוסי פנטילט, , באתר nrg מעריב, 24 בנובמבר 2012

קטגוריה:שוערי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני הפועל כפר סבא
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני הפועל רמת השרון
קטגוריה:כדורגלני הפועל רעננה
קטגוריה:כדורגלני מכבי אחי נצרת
קטגוריה:ראשון לציון: כדורגלנים
קטגוריה:בוגרי תיכון מקיף ה' (ראשון לציון)
קטגוריה:ישראלים שנולדו ב-1983
נורי יאמוט

נורי יאמוט (בטורקית: Mehmet Nuri Yamut; 1890 – 5 ביוני 1961) היה איש צבא טורקי, ששימש בו כרמטכ"ל.

נורי נולד בסלוניקי. הוא השתתף במלחמת העולם הראשונה בקרבות גליפולי ולאחריה במלחמת העצמאות של טורקיה.

בין השנים 1925–1928 שימש כמנהל האקדמיה הצבאית של טורקיה. משנת 1949 היה סגן הרמטכ"ל הטורקי ומשנת 1950 עד שנת 1954 היה הרמטכ"ל (במקומו מונה נורטין בראנסל). במהלך מהפכה שלטונית של שנת 1960 בטורקיה הוא נעצר והוצא להורג בשנת 1961.

==קישורים חיצוניים==

קטגוריה:גנרלים טורקים
קטגוריה:אנשי צבא עות'מאנים במלחמת העולם הראשונה
קטגוריה:טורקים שנולדו ב-1890
קטגוריה:טורקים שנפטרו ב-1961
מעבר לטוב ולרוע

מעבר לטוב ולרוע: הקדמה לפילוסופיה של העתיד (בגרמנית: Jenseits von Gut und Böse. Vorspiel einer Philosophie der Zukunft) הוא ספר אשר נכתב על ידי הפילוסוף הגרמני פרידריך ניטשה. הספר פורסם לראשונה בשנת 1886 בהוצאה עצמאית של ניטשה, אשר מומנה בכספו, ותחילה לא יוחסה לו חשיבות רבה.

הספר תורגם לעברית על ידי ישראל אלדד, ויצא יחד עם הספר לגנאלוגיה של המוסר בהוצאת שוקן ב-1967.

== תוכן הספר ==
בספר מגנה ניטשה את מה שהוא רואה כריקנות מוסרית של הוגי הדעות של המאה ה-19. הוא תוקף פילוסופים על מה שהוא מחשיב כחוסר רגישות חמור, וקבלה עיוורת של הנחות יסוד נוצריות בהשקפת עולמם בענייני מוסר וערכים.

אחד מהפרקים בספר, "פתגמים ופרפראות ביניים", מכיל אוסף של פתגמים המעלים תובנות ניטשיאניות על רבים מהנושאים בחיי אנוש.

מעבר לטוב ולרוע מספק נקודת מבט כוללת לעמדתו של ניטשה בעניין תורת המידות, והוא נכתב בחלקו במטרה להעמיק את ההסבר לרעיונות שהוצגו ביצירתו הקודמת, כה אמר זרתוסטרא. ספרו הבא של ניטשה, לגניאולוגיה של המוסר, נועד להוות תוספת והבהרה ל"מעבר לטוב ולרוע".

==ראו גם==

* רשימת יצירות של פרידריך ניטשה

==קישורים חיצוניים==
*[http://lib.cet.ac.il/pages/item.asp?item=880 על הפילוסופיה של ניטשה בנושא המוסר בספריית מט"ח]
<div class="mw-content-ltr">
* [https://web.archive.org/web/20060225145702/http://www.doc.ic.ac.uk/~rac101/concord/texts/bge/ A searchable, self-referential edition with concordance]
* [http://www.amazon.com/dp/1494800934 Beyond Good and Evil – Large Print Edition]
* [https://web.archive.org/web/20071218220154/http://www.carsten-korfmacher.com/PHILOSOPHY/Papers/fngenealogy.html "On the Significance of Genealogy in Nietzsche's Critique of Morality"], by Carsten Korfmacher
</div>

 

קטגוריה:ערכים שבהם תבנית בריטניקה אינה מתאימה
קטגוריה:כתבי פרידריך ניטשה
קטגוריה:ספרי 1886
קטגוריה:ביקורת דת בספרות
קטגוריה:ספרי הוצאת שוקן
בורסה (עיר)

המסגד הקטן בבזאר בבורסה
רחוב אראפ שיקרי (Arap Şükrü) החוצה את השכונה היהודית בבורסה, אשר משמש כיום כרחוב הבילויים הראשי של העיר
בית הכנסת הגדול בבורסה - Sinaguga Mayor]]
בורסה (בטורקית: Bursa) היא עיר בצפון-מערב טורקיה ובירת הנפה הקרויה על שמה. לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2022 אוכלוסייתה מנתה כ-3.19 מיליון בני אדם, מה שהופך אותה לעיר השנייה בגודלה במחוז מרמרה ולרביעית בטורקיה כולה (אחרי איסטנבול, אנקרה ואיזמיר). 

השם בורסה מקורו בשם היווני פרוסה (Προύσα), על שם פרוסיאס הראשון, מלך ביתיניה (Bithynia) שכבש את העיר. השם שובש בהמשך ל"ברוסה" ושובש שוב ל"בורסה". העיר נוסדה במאה השנייה לפנה"ס. לאחר כיבושה בידי העות'מאנים בשנת 1326 שימשה כבירתם במהלך המאה ה-14. 

בורסה שוכנת לרגלי (2,493 מטר) שבו נמצא אתר הסקי הגדול במדינה. האזור משופע במעיינות חמים ההופכים את המקום למרכז תיירות חורף. העיר מהווה מרכז לתעשיית המשי הטורקית.

==יהודי בורסה==
כבר בתקופה הביזנטית ישבו בבורסה יהודים רומניוטים (דוברי יוונית). בשנת 1324, לאחר הכיבוש העות'מאני, התיר הסולטאן אורחאן לבנות את בית הכנסת "עץ החיים". לאחר הגעת יהודים ספרדים מגירוש ספרד, התערבבו בתוכם היהודים המקומיים. בין בתי הכנסת המפורסמים, היה בית כנסת "הגירוש". בשנת 1955 נותרו בבורסה כ-500 יהודים וכיום כ-60 בלבד.
במהלך מלחמת העולם הראשונה, הוגלו לעיר מנהיגי השומר. אבשלום פיינברג שהה שם כשהמתין לאישור יציאה לאירופה, משום שבעיר גרו מספר קרובים שלו אחרי גירושם מארץ ישראל בהיותם מקורבים לארגון השומר.

===יהודי בורסה בארץ ישראל===
יהודי בורסה, כיהודי טורקיה ויוון, עלו במרוצת הדורות לארץ ישראל והתיישבו בערים הוותיקות כחלק מן היישוב הספרדי. בירושלים קיים בית תפילה השוכן ברחוב הנביאים. שמו בית כנסת עולי בורסה והוא נוסד בשנת 1932. בית הכנסת משמר עדיין את המנגינות הישנות של הנוסח הספרדי ובימי שבת וחג מתקיים בו מניין מצומצם. בבית הכנסת ישנם ספרי תורה רבי ערך וביניהם ספר תורה שניצל מן העיר העתיקה, לפני שנפלה בידי הלגיון הערבי, ספר תורה מבית כנסת "גירוש" שהובא מבורסה שבטורקיה וכן ספר תורה שהיה מופקד בקבר רחל.

==ערים תאומות==

==לקריאה נוספת== 
* אות מאבשלום, נאוה מקמל-עתיר. מספר, בין השאר, על שהותו של אבשלום פיינברג בעיר.

==קישורים חיצוניים==

* 

* [https://web.archive.org/web/20080329035603/http://www.bursa-bld.gov.tr/index.asp עיריית בורסה]
* 
* 

==הערות שוליים==

*
בורסה
קטגוריה:טורקיה: ערים מטרופוליטניות
קטגוריה:יישובים שהוקמו באלף ה-1 לפנה"ס
סמסון

סמסון (בטורקית: Samsun; ביוונית: Σαμψούντα - סאמפסונטה) היא עיר נמל בצפון טורקיה על חוף הים השחור, בירת נפת סמסון ומחוז הים השחור. לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2022 אוכלוסייתה מנתה כ-1.368 מיליון תושבים.

==גאוגרפיה ומיקום==
מרכז העיר
העיר שוכנת לחוף הים השחור במחצית הדרך בין שפכי הנהרות קיזילאירמאק (Kızılırmak, "הנהר האדום") ממערב וישילאירמאק (Yeşilırmak, "הנהר הירוק") ממזרח. מדרום לעיר משתרעים הרי ג'אני (Canik Dağları) שהם חלק מהרי הפונטוס. בעיר שולט אקלים ממוזג ולח, המתאפיין בחורף קר, קיץ חם וריבוי משקעים.

==תולדות העיר==
המיתולוגיה היוונית ראתה באזור שממזרח לסמסון את ארצן של האמזונות ותיארכה אותן למאות ה-12 וה-13 לפנה"ס. העיר נוסדה על ידי מתיישבים שהגיעו במאה השביעית או השישית לפנה"ס ממילטוס ונקראה אמיסוס (Amisos או Amisus). עם יסודה עמדה העיר בקשרי מסחר עם החיתים, ובמאה הרביעית לפנה"ס הייתה העיר לחלק מממלכת פונטוס שהשתייכה כשלעצמה לאימפריה של אלכסנדר מוקדון. בשנת 47 לפנה"ס כבשו הרומאים את העיר, ולאחר חלוקתה של האימפריה הרומית נותרה העיר בשטחה של האימפריה הביזנטית. בשנת 1200 נכבשה העיר בידי הסלג'וקים ולאחר מכן בידי הפלג האילחנאטי של האימפריה המונגולית. העיר שמשה כתחנת מסחר של האימפריה של ג'נובה, עד שנכבשה בשנת 1428 בידי העות'מאנים. קודם לעזיבתם שרפו הג'נובזים את העיר עד היסוד.

עם תום מלחמת העולם הראשונה ופלישת מדינות ההסכמה לאנטוליה, תפס מוסטפא כמאל את הפיקוד על הכוחות העות'מאניים באנטוליה. ב-19 במאי 1919 הגיע מוסטפא כמאל לעיר על סיפון האוניה בנדרמה (Bandırma), והקים את מפקדתו במלון מינטיקה פאלאס. ממפקדתו בבנין המלון פנה לשגרירים ולמשרד המלחמה הבריטי במחאה על הפלישה והחל טווה קשרים בין קבוצות לאומיות שונות. בנוסף קיים מוסטפא כמאל עצרות המוניות שנועדו ליידע את תושבי העיר על פלישת הצבאות הזרים לאנטוליה. אף שמוסטפא כמאל עזב את העיר לאחר שבוע בלבד, היא נחשבת למקום בו החל את מלחמת העצמאות הטורקית.

==כלכלה ותחבורה==
בנוסף לחשיבותה כעיר נמל ומרכז מסחרי אזורי, משמשת סמסון כמרכז לגידול ועיבוד טבק. העיר מחוברת לרשת מסילות הברזל הטורקית, ובסמוך לה שוכן שדה תעופה שבינו לבין איסטנבול פועלות שלוש טיסות יומיות (מופעלות על ידי טורקיש איירליינס ואונור אייר).

==אתרים בעיר==
פסל אטאטורק בסמסון
סמסון איננה נחשבת ליעד תיירותי מובהק, אך יש בה מספר אתרים בעלי עניין:
* מוזיאון לארכאולוגיה ואתנוגרפיה - הפריט הידוע ביותר במוזיאון זה הוא פסיפס המתאר את אכילס, תטיס וארבע העונות. פריט נוסף הנמצא בתצוגה במוזיאון הוא תכשיט עשוי זהב אשר נמצא בבית קברות סמוך ב-1995 ואשר מתוארך למאה הראשונה או השנייה לפנה"ס. 
* מוזיאון אטאטורק - המוזיאון מתאר בצילומים ומזכרות את השבוע שעשה מוסטפא כמאל בעיר בשנת 1919.
* פסל אטאטורק מ-1931 (ראו תמונה), מעשה ידי הפסל האוסטרי היינץ קריפהל.

==ערים תאומות== 
* 
* 
* 
* 
* 
* 

==קישורים חיצוניים==

* 

* [http://www.samsun.gov.tr/ אתר נפת סמסון]
* [https://web.archive.org/web/20070120155229/http://www.omu.edu.tr/ אתר אוניברסיטת 19 במאי בסמסון (Samsun Ondokuz Mayıs Üniversitesi)]
* 

==הערות שוליים==

קטגוריה:טורקיה: ערים מטרופוליטניות
קטגוריה:הים השחור: יישובים
קטגוריה:טורקיה: ערי חוף
קטגוריה:יוון העתיקה: ערים בטורקיה
האגודה הישראלית נגד ניסויים בבעלי חיים

לוגו האגודה הישראלית נגד ניסויים בבעלי חיים
האגודה הישראלית נגד ניסויים בבעלי חיים היא אגודה לזכויות בעלי חיים שנוסדה בשנת 1983 בישראל. מטרות האגודה הן לקדם את הגישה לפיה ניתן לחדול משימוש בבעלי חיים לצרכים מדעיים ולצמצם את הניסויים בבעלי חיים בישראל עד לביטולם המוחלט.

בין השאר האגודה פועלת לסגירת חוות הקופים לניסויים במושב מזור, הפסקת תרגול פרוצדורות רפואיות בכלבים חיים, הפסקת השימוש בקופים במחקרי מוח ועוד.

האגודה מבצעת פעילות הסברה שוטפת על מנת ליידע את הציבור במתרחש בין כותלי המעבדות ולעודד הימנעות מפגיעה בבעלי חיים במדע ובחברות הקוסמטיקה.

==הישגי האגודה==
* ביטול הקמת חווה מסחרית לגידול קופים לניסויים בקיבוץ אור הנר.
* איסור על ביצוע ניסויים בבעלי חיים בבתי ספר תיכוניים.
* הפסקת השימוש בבעלי-חיים לצורכי הוראה בבית הספר לרפואה של הטכניון, והפחתה משמעותית של ניסויים בבעלי חיים באוניברסיטת תל אביב ובאוניברסיטת בן-גוריון בנגב.
* הפסקת העברת כלבים וחתולים ממכלאות עירוניות למעבדות ניסויים.
* הפקת עלון צרכנות, ובו רשימת חברות הקוסמטיקה שאינן בודקות את מוצריהן בבעלי חיים.
* קיום עצרת הזדהות שנתית עם בעלי החיים במעבדות, בהשתתפות אמנים ואישי ציבור, וכן עצרות מחאה נוספות.
* קידום השימוש בחלופות לניסויים בבעלי חיים במעבדות, במיוחד לצורכי הוראה.
* חשיפת סרט וידאו המתעד ניסוי שבוצע בקופים באוניברסיטה העברית בירושלים והפצתו באמצעי התקשורת.

==קישורים חיצוניים==
* [http://www.isav.org.il אתר האגודה הישראלית נגד ניסויים בבעלי-חיים]

קטגוריה:ארגוני בעלי חיים בישראל
קטגוריה:ניסויים בבעלי חיים
יומן חייתי

הסמל של יומן חייתי
יומן חייתי (Animal TV) הייתה התוכנית ישראלית הראשונה והיחידה שעסקה בזכויות בעלי חיים בטלוויזיה. התוכנית החלה את שידוריה ב-2003.
התוכנית חשפה עובדות ותמונות המתעדות פגיעה ממוסדת ושיטתית בבעלי חיים בחברה הישראלית ובכלל, ודנה בפגיעה זו ובסיבות המאפשרות לה להימשך. עוד תיעדה התוכנית את מאמציהם של אלה הפועלים להילחם בפגיעה, לחשוף אותה, למחות נגדה או לעצור אותה. בנוסף להפקות מקוריות, התוכנית גם תרגמה והקרינה קטעי וידאו שהופקו על ידי קבוצות דומות בעולם.

התוכנית הופקה על ידי פעילים מתנדבים בעלי ניסיון במקצועות הטלוויזיה ובעיצוב. צוות התוכנית היה מורכב מפעילים שיצאו לסיורים ברחבי הארץ עם אמצעי צילום, ועורכים. "יומן חייתי" קמה מ"קבוצת תקשורת עצמאית" ("אינדימדיה") ששמשה לה כגוף משדר. 

18 התוכניות הראשונות שודרו בערוצים הקהילתיים בתוכניות בנות חצי שעה שהופקו אחת לחודשיים. החל מחודש יולי 2009 התוכנית הפיקה כתבה חדשה שהופצה בניוזלטר וידאו מיוחד באינטרנט כל שבועיים.

את התוכנית יצר ערי דניאל ארליך שהפיק אותה והיה עורכה הראשי.

בחודש ספטמבר 2008 זכתה התוכנית בפרס "הכתבה הטובה ביותר ששודרה אי-פעם בערוץ הקהילתי" על יצירת הסרט "5 סיבות טובות לאכול את הכלב" בכנס הארצי של האגודה הישראלית לטלוויזיה, רדיו ותקשורת קהילתית.

בתאריך 10 באפריל 2011 פורסם ניוזלטר מס' 24 ובו פורסמה לראשונה הרצאתו של גארי יורופסקי בתרגום לעברית.

==קישורים חיצוניים==
* [https://web.archive.org/web/20140901102458/http://animal-tv.org/html/index.html ארכיון של אתר האינטרנט של יומן חייתי]
* 

קטגוריה:זכויות בעלי חיים
קטגוריה:תוכניות טלוויזיה ישראליות
קטגוריה:טבעונות
לי שיינלונג

לי שיינלונג (נולד ב-10 בפברואר 1952) הוא השר הבכיר של סינגפור . לפני מינויו לתפקיד זה, במאי 2024, כיהן במשך כמעט 20 שנה כראש הממשלה השלישי של סינגפור. בשנים 1990–2004 כיהן כסגן ראש הממשלה ובשנים 2001–2007 כיהן גם כשר האוצר. לי שיינלונג הוא בנו הבכור של ראש הממשלה הראשון של סינגפור, לי קואן יו, והוא נשוי להו צ'ינג, לשעבר מנכ"ל תאגיד האחזקות הממשלתי טמסק.

== ביוגרפיה ==
משחר נעוריו היה לי הצעיר מעורב בענייניה המדיניים של סינגפור ובעבודתו המדינית של אביו. את לימודיו התיכוניים עשה תחילה בבית-ספר תיכון קתולי ובהמשך בבית-הספר התיכון הלאומי (National Junior College). לאחר שנסע ללמוד בטריניטי קולג' שבאוניברסיטת קיימברידג', סיים לי בהצטיינות תואר ראשון במתמטיקה וכן לימודי תעודה במדעי המחשב. ב-1980 הוא סיים את לימודיו לתואר מוסמך במינהל ציבורי בבית-הספר לממשל על שם קנדי באוניברסיטת הרווארד.

לי התגייס לצבא סינגפור ב-1971 והתקדם במהירות בסולם הדרגות. ב-1984 פרש מן הצבא לטובת קריירה פוליטית ונבחר באותה שנה לחבר פרלמנט. ב-1978 נשא לאישה את ד"ר וונג מינג יאנג, אשר נפטרה ב-1982, שלושה שבועות בלבד לאחר שילדה את ילדם השני. ב-1985 נשא לי לאישה את הו צ'ינג, מהנדסת במשרד ההגנה. לזוג בת ושלושה בנים, כולל בתו ובנו של לי מנישואיו הראשונים. ב-1992 נמצאה לימפומה בגופו, ממנה החלים לבסוף, בעקבות סדרה אינטנסיבית של טיפולים כימותרפיים.

נבחר למשרת ראש ממשלת סינגפור ב-12 באוגוסט 2004 תוך ויתור על תפקידו כשר האוצר לטובת גו צ'וק טונג. הושבע לתפקיד על ידי נשיא בית המשפט העליון הסינגפורי, יונג פונג האו.

באפריל 2016 הגיע לביקור בישראל בראש משלחת שמנתה 60 איש, כולל חלק משרי ממשלתו. ביקור זה היה הביקור הראשון של ראש ממשלת סינגפור בישראל מאז סינגפור קבלה את עצמאותה. במהלך הביקור זכה לתואר דוקטור לשם כבוד מהאוניברסיטה העברית.

==קישורים חיצוניים==

* 

קטגוריה:ראשי ממשלת סינגפור
קטגוריה:פוליטיקאים סינגפורים
קטגוריה:שרי אוצר
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:מעוטרי המסדר האולימפי
קטגוריה:מקבלי עיטור מסדר השמש של פרו
קטגוריה:בוגרי בית הספר לממשל באוניברסיטת הרווארד
קטגוריה:בוגרי טריניטי קולג' (קיימברידג')
קטגוריה:ילידי 1952
קטגוריה:סינגפורים שנולדו במאה ה-20
עובדיה עלי

עובדיה עֵלִי (נולד ב-22 במאי 1945) הוא פוליטיקאי ואיש חינוך ישראלי שכיהן כראש עיריית עפולה בשנים 1979–1991, כחבר הכנסת ממפלגת הליכוד בשנים 1984–1996, כסגן שר הביטחון, כמורה, כמנהל בית ספר וכמפקח חינוכי.

==ביוגרפיה==
עלי נולד בחנקין שבעיראק, ובשנת 1950 עלה לישראל.

שירת בצה"ל כקצין בחיל התותחנים, והגיע לדרגת רב-סרן. בוגר אוניברסיטת חיפה בייעוץ חינוכי ומקרא. למד הוראה בסמינר ליפשיץ בירושלים. עסק בהוראה, ובשנים 1968–1970 היה מנהל בית-ספר דתי וחטיבת ביניים בעפולה. בשנים 1970–1978 עבד כמפקח על בתי ספר יסודיים וחטיבות ביניים במחוז הצפון של משרד החינוך.

בשנים 1978–1991 כיהן כראש עיריית עפולה. נבחר כחבר הכנסת מטעם הליכוד לכנסת ה-11. בכנסת ה-12 וה-13 כיהן כסגן יושב ראש הכנסת. בשנים 1991–1992 כיהן כסגן שר הביטחון.

בתפקידו כסגן שר הביטחון כיהן כיו"ר משק לשעת חירום, ופעל להקמתו של פיקוד העורף, כולל ליווי הקמת הפיקוד בקבינט, בממשלה ובכנסת.

בפעילותו כחבר הכנסת כיהן כיו"ר הראשון של הוועדה למלחמה בסמים. בתפקיד זה פעל יחד עם השופט אליקים רובינשטיין. בין היתר, הוקמו ביוזמתו מרכזי השיקום במלכישוע ובאילנות.

לאחר סיום כהונתו בכנסת מכהן כדירקטור בחברות עסקיות ובגופים ציבוריים.

בפריימריז לקביעת רשימת הליכוד לכנסת ה-14 הגיע למקום ה-18 עם כ-43,000 קולות אך שובץ במקום לא ריאלי ברשימת הליכוד לכנסת ה-14. בשנת 1996 מונה על ידי שר התשתיות הלאומיות, אריאל שרון, ליו"ר בתי זיקוק לנפט (בז"ן) בתפקיד זה הוא שימש עד 2003. החל משנת 1999 ועד שנת 2002 כיהן כיו"ר דירקטוריון כרמל אולפינים.

באפריל 2005 מונה על ידי שר הביטחון, שאול מופז ליו"ר התעשייה הצבאית, וביוני 2006 התפטר מתפקיד זה. עלי נכנס לתפקידו בשעה שהתעשייה הצבאית נמצאה במשבר כספי, ובמהלך כהונתו הצליח לקבל מהמדינה- 1.4 מיליארד שקל למימון פעילותה של התעשייה הצבאית.

ב-10 בדצמבר 2006 מונה עלי ליו"ר מועצת המנהלים של רשות שדות התעופה. עם תחילת כהונתו, מועצת המנהלים בראשותו שמה דגש רב על פתרון בעיות הבטיחות שהתגלו בנתב"ג והחליטה להקצות סכום עתק של למעלה מ-4 מיליארד שקל לפתרון בעיות הבטיחות ושדרוג התשתיות. בין היתר: שינוי מערך המסלולים, הקמת מגדל פיקוח חדש והטמעת טכנולוגיות מתקדמות לניהול התעבורה האווירית. ב-4 באוקטובר 2010 מונה לתקופת כהונה שנייה.

ב-4 בפברואר 2015 מונה עלי שוב לתפקיד יו"ר בז"ן. בתפקיד זה כיהן עד 2021.

בסוף הרבעון השני של שנת 2021 הודיע עלי על פרישתו מבז"ן.

==קישורים חיצוניים ==
* 
* [http://www.nfc.co.il/archive/006-D-748-00.html?tag=10-54-55 עובדיה עלי], באתר nfc
* 
* 
== הערות שוליים ==

קטגוריה:ישראלים ילידי עיראק
קטגוריה:בוגרי אוניברסיטת חיפה
קטגוריה:בוגרי מכללת ליפשיץ
קטגוריה:דירקטורים ישראלים
קטגוריה:חברי הכנסת מטעם הליכוד
קטגוריה:ראשי עיריית עפולה
קטגוריה:מנכ"לים ישראלים
קטגוריה:סגל התעשייה הצבאית
קטגוריה:ראשי רשויות מקומיות מטעם חרות
קטגוריה:ראשי רשויות מקומיות מטעם הליכוד
קטגוריה:חברי הכנסת האחת עשרה
קטגוריה:חברי הכנסת השתים עשרה
קטגוריה:חברי הכנסת השלוש עשרה
קטגוריה:יו"ר רשות שדות התעופה
קטגוריה:יושבי ראש הוועדה למאבק בנגעי הסמים והאלכוהול
קטגוריה:סגני יושב ראש הכנסת בכנסת השתים עשרה
קטגוריה:סגני יושב ראש הכנסת בכנסת השלוש עשרה
קטגוריה:ישראלים שנולדו ב-1945
קטגוריה:בתי זיקוק לנפט
ויליאם קיד

ויליאם קיד (אנגלית: William Kidd; 1645 - 23 במאי 1701), היה שודד ים ידוע, שנודע בשם "קפיטן קיד".

==שודד ים מטעם בית המלוכה==
ויליאם קיד נולד בסקוטלנד לכומר קלוויניסטי. משנת 1689 פעל כשודד ים מורשה נגד הצרפתים באיי הודו המערבית וסמוך לחוף של אמריקה הצפונית. בשנת 1695 קיבל בלונדון כתב הרשאה מטעם בית המלוכה הבריטי לעצור את שודדי הים שהתנכלו לספינות של חברת הודו המזרחית הבריטית בים סוף ובאוקיינוס ההודי. אנייתו של קיד, "אדוונצ'ר גאלי" (Adventure Galley, ספינת ההרפתקה), צוידה היטב באמצעות הסיוע הכספי של כמה אנשי מעלה, בהם הרוזן מבלומונט והרוזן מאוקספורד. בדצמבר 1697 הקיף קיד את כף התקווה הטובה בדרכו למדגסקר.

==שודד ים עצמאי==
תנאי העסקתו לא כללו תשלום לקברניט ולצוות אלא אם כן לכדו שלל. מאחר שלא לכדו כל שלל, החליט קיד להיות שודד ים. באוגוסט 1697 התקיף את הצי של מוקה שבא מתימן, אולם התקפתו זו נחלה כישלון. לאחר מכן הצליח ללכוד אוניות קטנות. בשל סירובו להתקיף אונייה הולנדית כמעט פרץ מרד בצוותו, ובמהומה הסוערת שפרצה הרג קיד את התותחן שלו, ויליאם מור. לאחר מכן, משנודע לו כי הוקע כשודד ים, עזב קיד את אונייתו בהיספניולה, והפליג באונייה חדשה שקנה לניו אינגלנד, וניסה לשכנע בחפותו את הרוזן מבלומונט שהיה מושל ניו יורק באותם ימים.

==משפטו והוצאתו להורג==
משנכשל בניסיון לשכנע את הרוזן מבלומונט שהוא חף מפשע, הוא נשלח לאנגליה כדי לעמוד למשפט. במאי 1701 נשפט על רצח מור ועל עבירות שוד והורשע בכל ההאשמות. הוא הוצא להורג בוופינג ב-23 במאי 1701, וגופתו הונחה תלויה בשלשלאות ברזל בטילבורי. מקצת מטמוניו התגלו באי גרדינר סמוך ללונג איילנד. הוא הניח אחריו אישה, ובן יחיד שנהרג בקרב ב-1715.

אזכורים במדיות אחרות:באנימה וואן פיס של המאנגאקה אייצ'ירו אודה, ישנו פיראט הקרוי יוסטס "קפטן" קיד שכנראה קרוי על קפטן קיד האמיתי

==קישורים חיצוניים==

* 
* 
* 

קטגוריה:ניו יורק: אישים
קטגוריה:שודדי ים
קטגוריה:מורשעים בעבירות המתה בבריטניה
קטגוריה:אישים שהוצאו להורג בבריטניה ואירלנד
קטגוריה:פשע בממלכה המאוחדת
קטגוריה:ילידי 1645
קטגוריה:נפטרים ב-1701
עין אלקטרונית

מחסום חשמלי עם עין אלקטרונית (בצבע שחור) המונעת את סגירתו על רכבים והולכי רגל
עין אלקטרונית הוא מונח מיושן המשמש לתיאור אביזר חישה אלקטרוני אופטי. דוגמה לשימוש נפוץ בעין אלקטרונית היא דלת המעלית הנפוצה, בה מותקן פנס בקצה פתח הדלת ופוטורזיסטור ממולו (בקצה פתח הדלת השני). כאשר האור, שעשוי להיות גם אור בלתי נראה לעין אנושית, הנפלט מן הפנס נקלט על ידי הקולט, משמע שאין אדם או חפץ במסלול סגירת הדלת, והיא יכולה להיסגר. לעומת זאת, כאשר האור לא מתקבל בקולט, משמעו שיש חפץ או אדם באזור הדלת שחוסם את האור, והדלת נשארת פתוחה עד שהאור נקלט בקולט למשך מספר שניות ללא הפרעה.

קטגוריה:רובוטיקה
קטגוריה:אלקטרואופטיקה
תזמורת מינסוטה

תזמורת מינסוטה (באנגלית: Minnesota Orchestra) היא תזמורת סימפונית אמריקאית, שייסד בשנת 1903 אמיל אופרהופר, בשם "התזמורת הסימפונית של מיניאפוליס". הופעתה הראשונה של התזמורת התקיימה ב-5 בנובמבר של אותה שנה. שם התזמורת שונה בשנת 1968, ובשנת 1974 עבר הארגון מאתר הופעותיו הקבוע בנורת'רופ ממוריאל אודיטוריום בקמפוס של אוניברסיטת מינסוטה במיניאפוליס אל אולם התזמורת באזור העסקים של העיר. 

עוד תזמורת נודעת שקבעה את מושבה במטרופולין ה"ערים התאומות" מיניאפוליס-סיינט פול היא תזמורת סיינט פול.

התזמורת התחילה להקליט בשנת 1924 והפיקה מספר ניכר של תקליטים בתקופת השפל הגדול. בשנת 1954 הוציאה הקבוצה את המכלול הראשון של הקלטות שלושת הבלטים של צ'ייקובסקי: אגם הברבורים, היפהפייה הנמה ומפצח האגוזים. באותה שנה גם הפיקה התזמורת את ההקלטה הראשונה של הפתיחה 1812 של צ'ייקובסקי, שכללה ירי תותח אמיתי. ההקלטה הזאת הייתה מונופונית, ועל כן חזרו עליה בשנת 1958 להפקה סטריאופונית. בתקופה האחרונה החלה התזמורת להקליט את מחזור הסימפוניות של בטהובן בהצלחה רבה. עד כה הוקלטו הסימפוניות הרביעית והחמישית ויצאו למכירה בשנת 2004. ב-2006 הייתה ההוצאה הבאה. 

בשנת 1980 החלה התזמורת בשתי מסורות, שהתקבלו מאז בעוד הרכבים בארצות הברית ובעולם: ראשית, הסברים קדם-קונצרט של המנצח ליצירות הערב ומלחיניהן ושנית, סדרת קונצרטים בשם "חגיגת קיץ" (במקור Sommerfest הווינאי), מאמצע יולי עד אמצע אוגוסט, לפני פתיחת העונה הרשמית בספטמבר.

==מנהלים מוזיקליים==
*אמיל אוברהופר (1903 - 1922)
*הנרי פרברוגן (1931 - 1923) 
*יוג'ין אורמנדי (1931 - 1936) 
*דימיטרי מיטרופולוס (1937 - 1941) 
*אנטל דוראטי (1949 - 1960) 
*סטניסלב סקרובצ'בסקי (1960 - 1980) 
*נוויל מרינר (1979 - 1986) 
*אדו דה וארט (1986 - 1995) 
*אייג'י או (1995 - 2002)
*אוסמו ונסקה (2003 - 2022) 
*תומאס סונדרגארד (2023 - ממשיך)

== קישורים חיצוניים ==

* 

מינסוטה
מינסוטה
קטגוריה:מיניאפוליס
יהושע ברנדשטטר

ביתו של ברנדשטטר במושבה [[יבנאל, הגליל התחתון, ישראל. הבית נהרס ברעידת האדמה שפקדה את הארץ ב-1927 ושוקם אחריה.]]
יהושע ברנדשטטר (25 בדצמבר 1891 – 29 באפריל 1975) היה חלוץ וחקלאי, חבר קיבוץ ואיש תיאטרון, מנהל "הבימה" בשנות ה-30, מפיק סרטים וצייר, אמן נאיבי.

==ביוגרפיה==
ברנדשטטר נולד במשפחה חסידית בטרנוב שבגליציה בשנת 1891. הוא עלה לארץ ישראל בגיל 18 במסגרת העלייה השנייה והיה שומר ופועל חקלאי במושבות הגליל, בסג'רה-אילניה, וביבנאל. ברנדשטטר היה בין מייסדי קיבוץ בית אלפא שלמרגלות הגלבוע. בקיבוץ התמסר לענף הרפת ולגידול פרות לחלב, והיה בין משפרי הפרה החולבת הישראלית. ברנדשטטר נישא לרחל קטינקא (שלאחר גירושיהם חיה עם אהרן זאב). השניים היו הורים לציירת והמאיירת תרצה טנאי (שנישאה למשורר שלמה טנאי) ולהגר ברץ (שנישאה לעמוס ברץ, בנם של מרים ויוסף ברץ).

בשנת 1931, לאחר גירושיו, עזב ברנדשטטר את העמק, השתקע בתל אביב והחל לעסוק בתיאטרון העברי. שנים רבות היה מנהל תיאטרון הבימה. בהמשך נישא למרגוט קלאוזנר, מחלוצות הקולנוע העברי והישראלי, והשתתף במפעלי הקולנוע, האולפנים והסרטים שלה. הוא הפיק סרטים שהיו שעסקו בהווי היהודי והעברי, ויצר כמה סרטים קצרים על חגי השנה. בנו מנישואיו אלה הוא הפעיל החברתי והיוצר עמוס מוקדי. נישואיו השניים של ברנדשטטר לא עלו יפה, ולאחר גירושיו נישא לצילי בראב.

ברנדשטטר החל לצייר רק בזקנתו, וציוריו הנאיביים עשו רושם רב על קהילת האמנות בארץ. הוא התפרסם במהרה חרף גילו, וערך תערוכות בישראל ובחו"ל. יצירותיו נקנו על ידי מוזיאונים ומוסדות אמנותיים בישראל ובחו"ל.

ברנדשטטר נפטר באביב 1975 לאחר מחלה קצרה והותיר ילדים ונכדים. נקבר בבית הקברות ביבנאל. 
ברנדשטטר הוא אחיה של הציירת רבקה ריגר קפלן ודודה של הציירת ויוצרת ההדפסים שלומית הבר-שיים (בתה); דודו (אחי אמו) של הצייר משה מוקדי; ודודנו של הצייר מיכאל ארגוב (זינגר).

== לקריאה נוספת ==
* צילי ברנדשטטר (עורכת), יהושע ברנדשטטר, תל אביב, 1982.
* מרגוט קלאוזנר, יומן הבימה, תל אביב: מועדים, 1971.
* מוטי זעירא, איש אהבות: סיפור חייו של יהושע ברנדשטטר, ירושלים: יד יצחק בן-צבי, תשס"ו.

== קישורים חיצוניים ==

* אורה ערמוני, [https://web.archive.org/web/20140909140558/http://www.kibbutz.org.il/itonut/2006/haver/060629_branshteter.htm יהושע לא ידוע], עיתון "הקיבוץ", 29 ביוני 2006
* 
* 
*

קטגוריה:ציירים ישראלים
קטגוריה:תיאטרון בישראל
קטגוריה:אנשי העלייה השנייה
קטגוריה:מייסדי קיבוצים
יהושע
קטגוריה:מנהלי תיאטראות בישראל
קטגוריה:בית אלפא: אישים
קטגוריה:ישראלים שנולדו ב-1891
קטגוריה:ישראלים שנפטרו ב-1975
סיפור חלום

סיפור חלום (בגרמנית: Traumnovelle) הוא נובלה מאת ארתור שניצלר. הנובלה התפרסמה תחילה בהמשכים בשנת 1925 במגזין הנשים הברלינאי "די דאמה", וראתה אור כספר בשנת 1926 בהוצאת פישר בברלין. לנובלה מאפיינים פסיכולוגיים מובהקים, בהם ממלא החלום תפקיד מרכזי. הנובלה זכתה להתייחסות נרחבת מאת ידידו ובן-עירו של שניצלר, זיגמונד פרויד.

בשנת 1999 עיבד אותה הבמאי סטנלי קובריק לסרט "עיניים עצומות לרווחה" בכיכובם של ניקול קידמן וטום קרוז.

בשנת 2008 תורגמה הנובלה לראשונה לעברית על ידי ניצה בן-ארי ואורי בן ארי ויצאה אור בהוצאת גוונים. לספר מצורף מכתב של זיגמונד פרויד לארתור שניצלר.

==עלילה==
גיבורי הנובלה הם בני הזוג פְרִידוֹלִין ואַלְבֵּרְטִינֶה, זוג וינאי אמיד והורים לילדה, שמשבר פתאומי מטריד את נישואיהם השלווים לכאורה בעקבות בילוי בנשף מסכות. הבילוי הזה, התמים לכאורה, מביא אותם לעיון מחודש בדחפיהם המיניים המודחקים, ולהתוודות הדדית על פנטזיות מיניות ישנות.

מתוך שיחתם הרגועה נקלעים שניהם למצוקה פסיכולוגית שמרחיקה אותם זה מזה ושולחת אותם - את פרידולין הרופא להרפתקאות לילה ביזאריות ואילו את אלברטינה בחלומות רווי סמלים ומתחים - למסע של בירור הקשר המתוח בין אהבה מונוגמית לדחף מיני ושל מחיר הדחקת הדחפים הכרוכה בנישואין.

== קישורים חיצוניים ==

* הנובלה במלואה, באתר ויקיטקסט הגרמני 
* 
* 
* 
* 
* 
* 
* 
*
* 

קטגוריה:ערכים שבהם תבנית בריטניקה אינה מתאימה
קטגוריה:נובלות
קטגוריה:ספרות אוסטרית
קטגוריה:ספרי 1926
קטגוריה:ספרים שעובדו לסרטים
קטגוריה:ספרי הוצאת גוונים
קונגלומרט (גאולוגיה)

קונגלומרט שבו משמשת תחמוצת הברזל כחומר מלכד
בפטרולוגיה' קוֹנְגְּלוֹמֵרָט (מלטינית: conglomeratus; התלכד לכדור) או תַּלְכִּיד הוא סוג של סלע משקע המורכב משברי סלע מעוגלים שחוברו יחד. הקונגלומרט הוא סלע אפיקלאסטי, כלומר סלע שנוצר משברי סלעים קודמים ועבר את כל ארבעת השלבים העיקריים ביצירת סלע משקע: בליה, הסעה, השקעה ומילוט. הוא שייך לקבוצת הגודל המכונה "רוּדיטים", שבה גודל הגרגר גדול מ-2 מילימטר. בקבוצת גודל זו מצוי סוג סלע נוסף, הברקציה, שבניגוד לקונגלומרט בנוי מחלקים זוויתיים ולא מעוגלים.

קיימות כמה שיטות למיון הקונגלומרטים.
*על פי גודל הגרגרים (מגודל של חצץ ועד גודל של גוש סלע).
* על פי אחוז מסת־האם (מטריקס - החומר שבו מצויים שברי הסלע) מתוך כלל הסלע. 
*על פי יחסי הגודל שבין השברים הבונים את הסלע. אם כל השברים הם באותו גודל הקונגלומרט נקרא ממוין היטב (well-sorted), ואם יש גדלים רבים הוא ממוין רע (ill-sorted).
*על פי הרכב המינרלים שבשברי הסלע.
*על פי מקום ההשקעה המקורי, לדוגמה נחל, מניפת סחף או חוף ים.

בדרך כלל קונגלומרט ממוין היטב יכיל מעט מסת־אם בעוד שאחוז מסת־האם בקונגלומרט ממוין רע יהיה גבוה יותר. עובדה זו משקפת את תנאי היצירה של שני הסוגים. קונגלומרט ממוין היטב נוצר בזרמי מים רגילים בעוד שקונגלומרט ממוין רע נוצר בהשקעה מהירה כתוצאה למשל ממפולות. בקונגלומרט ממוין היטב היה תהליך סחיפה והשקעה ממושך שבו התפרקו המינרלים היציבים פחות ונוצרו שברי סלע מעוגלים ממינרלים יציבים כדוגמת קוורץ בגודל אחיד פחות או יותר. קונגלומרט ממוין רע יכיל שברי סלע בגדלים משתנים הבנויים ממינרלים בלתי יציבים יחסית ואחוז גבוה של מסת־אם.

==סוגי קונגלומרטים==
פנגלומרט
*פאראקונגלומרט בנוי ממסת־אם המכילה 15% ויותר של גרגרים בגודל הקטן מ-2 מילימטרים (גרגרי חול או קטנים מהם). יתר הסלע בנויה מגרגרים גדולים יותר בגדלים משתנים.

*אורתוקונגלומרט בנוי בעיקר מגרגרים בגודל חצץ (2.5-6 מילימטרים) והמכיל פחות מ-15% מסת־אם של חול וחלקיקים עדינים יותר.

*מטאקונגלומרט הוא קונגלומרט שעבר התמרה.

*פסאודוקונגלומרט – סלע דמוי קונגלומרט אבל הוא אינו קונגלומרט אמיתי משום שלא עבר את ארבעת תהליכי היצירה הקלאסיים של סלע משקע קלאסטי. פסאודוקונגלומרט הוא סלע שנסדק והבליה הבליטה בו את החלקים הקשים.

ניתן לצפות בדוגמאות מרהיבות של קונגלומרט, קונגלומרט קרסטון (Crestone Conglomerate), בסמוך לעיירה קרסטון במדינת קולורדו שבארצות הברית בעמק סאן לואיס שלמרגלות הרי סנגרה די קריסטו. קונגלומרט קרסטון הוא שכבה של סלע מותמר ומורכב מחלוקים קטנים עד גדולים למדי שנראה כי עברו הסעה בנהר קדום. לחלק מהחלוקים יש גוונים של אדום וירוק.

קונגלומרט שנוצר בעומק מניפות סחף במדבר מכונה פנגלומרט.

בישראל מוכרות כמה תקופות בהם נוצרו קונגלומרטים ובמקביל ניתנו שמות לקונגלומרטים אלה על פי האזור בו הם מצויים:
*תצורת אילת בנוי משברים מגמתיים מסוף תקופת הפרקמבריון.
*תצורת ערוד בנוי מחלוקי קוורציט מהקרטיקון התחתון. מצוי במכתש רמון ובהר עריף.
*תצורת כפר גלעדי – בנוי מחלוקי אבן גיר קשים מתקופת האאוקן. פסל האריה השואג שליד כפר גלעדי בנוי מקונגלומרט זה.
==קישורים חיצוניים==

* 

קטגוריה:סלעים
קטגוריה:סלעי משקע
זיכרון נדיף

זיכרון נדיף הוא אמצעי לאחסון נתונים במחשב, הזקוק לאספקת חשמל באופן מתמיד על מנת שהמידע שעליו לא יימחק. כלומר, תוכנו של הזיכרון הנדיף אינו משתמר בלא מתח חשמלי רצוף.

על פי רוב זיכרון גישה אקראית (RAM) הוא זיכרון נדיף, שהיתרון העיקרי בשימוש בו הוא מהירות הפעולה. לכן, כאשר אנו מכבים את המחשב שלנו, תוכן הזיכרון נמחק. ניתן לפקוד על מחשב להיכנס למצב Hibernation בו נשמר תוכן ה-RAM בדיסק קשיח, ואז המחשב נכבה. בהדלקה הבאה, יועבר תוכן זה חזרה ל-RAM. 

על מנת לשמור מידע גם כאשר המחשב כבוי, נחוץ אמצעי לאחסון מידע לא נדיף כגון דיסק קשיח, דיסקט, זיכרון לקריאה בלבד (ROM) או זיכרון פלאש כדי לשמר את תוצאות העיבוד שנעשה בזיכרון.

==זיכרונות נדיפים==
דוגמאות לרכיבי זיכרון נדיף:
*EDO DRAM
*RDRAM
*SDRAM
*DDR SDRAM
*DIMM

== ראו גם ==
* RAM Drive
* זיכרון עבודה

==הערות שוליים==

קטגוריה:זיכרון מחשב
קטגוריה:חומרה
קטגוריה:התקני זיכרון אלקטרוניים
וילם דה קונינג

וילם דה קונינג
וילם דה קונינג (באנגלית: Willem de Kooning; 24 באפריל 1904 – 19 במרץ 1997) היה צייר אמריקאי, אחד מהאמנים הבולטים של האקספרסיוניזם המופשט.

== ביוגרפיה ==
וילם דה קונינג נולד ב-24 באפריל 1904 למשפחה ממעמד הפועלים ברוטרדם שבהולנד. הוריו התגרשו כשהיה בן 3. בגיל 12 החל לעבוד כשוליה בחברה שעסקה בעיצוב אמנותי. הוא לקח שעורי ערב באומנות באקדמיה לאמנויות חזותיות ברוטרדם (שהייתה אז חלק מ"האקדמיה לאמנויות חזותיות ומדעים טכניים", והיום נקראת על שמו, ""). ב-1926 הסתנן לאנייה ששטה לארגנטינה כנוסע סמוי, וירד ממנה כשעגנה לחופי וירג'יניה, ארצות הברית. ב-1927 עבר לניו יורק.

דה קונינג החל לעבוד כאמן, ולהשתלב בקהילת האמנים בניו יורק שזכתה לכינוי אסכולת ניו יורק. ציירים נוספים בקבוצה זו כללו את ג'קסון פולוק, לי קרסנר, פרנץ קליין, ארשיל גורקי, מארק רותקו, הנס הופמן, אדולף גוטליב, רוברט מאת'רוול וסטיוארט דייוויס. ב-1938 פגש את רעייתו לעתיד, האמנית איליין דה קונינג, עמה התחתן ב-1943. נישואיהם ידעו עליות ומורדות, וב-1957 נפרדו, אף שלעולם לא התגרשו, ובסופו של דבר התאחדו בשנית ב-1976.

נפטר בביתו ב שבלונג איילנד, ניו יורק ב-19 במרץ 1997.

==יצירתו==
דה קונינג היה בין הציירים הפוריים ביותר של האקספרסיוניזם המופשט. ברבים מציוריו, במיוחד בסדרה של ציורי נשים, ניכרת נסיגה מעקרונות ההפשטה המוחלטת באמצעות שילובם של מוטיבים פיגורטיביים. סדרה זו עוררה עניין בשל אופן השילוב בין סגנונות ציור שונים כשהוצגה בשנות החמישים. ביצירות אלה ניכרה השפעה של סגנונו של פיקאסו באופן שבו הוצגו דמויות הנשים והיחס בינן לבין הרקע המצויר.

ב-1953 שכנע רוברט ראושנברג בן ה-27 את דה קונינג להעניק לו ציור, כדי למוחקו. פעולת המחיקה לקחה לראושנברג חודשיים. העבודה הקרויה "" מוצגת ב (SFMOMA).

כמה מציוריו של דה קונינג נמכרו במאה ה-21 במחירי שיא הממקמים אותם ברשימת מכירות הציורים היקרות ביותר. בנובמבר 2006 מכר דייוויד גפן את הציור "" ב-137.5 מיליון דולר, מעט פחות ממחיר השיא לציור באותו הזמן, 140 מיליון דולר. בספטמבר 2015 מכר גפן ציור אחר של דה קונינג, "מחלף", בכ-300 מיליון דולר, שהיה המחיר הגבוה ביותר ששולם עבור ציור, עד שהשיא נשבר עם מכירת "מושיע העולם" של לאונרדו דה וינצ'י ב-450 מיליון דולר בנובמבר 2017. מחיר השיא של ציור של דה קונינג במכירה פומבית הושג בנובמבר 2016, עבור הציור "ללא שם מספר 25", בכריסטי'ס בניו יורק.

== גלריה ==
<gallery>
G037a dekooning woman-44.jpg|אישה (1944)
WomanV.jpg|אישה (1952–1953)
</gallery>

== ראו גם ==
* אקספרסיוניזם מופשט

==קישורים חיצוניים==

* על [https://www.dekooning.org/the-artist/artworks/view/all?view_all=1 וילם דה קונינג], באתר קרן וילם דה קונינג 
* 
* 

קטגוריה:ניו יורק: אישים
קטגוריה:ציירים אמריקאים
קטגוריה:אמני אסכולת ניו יורק
קטגוריה:רוטרדם: אישים
קטגוריה:מהגרים מהולנד לארצות הברית
קטגוריה:זוכי המדליה הלאומית לאמנויות
קטגוריה:הולנדים שנולדו ב-1904
קטגוריה:אמריקאים שנולדו ב-1904
קטגוריה:אמריקאים שנפטרו ב-1997
תגיד אמן

תגיד אמן הוא סרט תעודה ישראלי בבימוי דוד דרעי ובהפקת דרעי ורות לב ארי, בתמיכת ערוץ 8 וקרן מקור לסרטי קולנוע וטלוויזיה.

תיעוד אישי-משפחתי בן חמש שנים במשפחתו של במאי הסרט, דוד דרעי, בן זקונים למשפחה דתית מהיישוב ירוחם. הסרט מתעד את סיפור יציאתו מהארון, משלב הניחושים, דרך הזעזוע עם פרוץ הבשורה לחיי המשפחה, ועד שלב ההתמודדות עם חששות ההורים והאחים, כל אחד מתוך אמונתו, בשאלת קבלת החריג בתוך המשפחה. 

הסרט היה מועמד לפרס אופיר לשנת 2005 בקטגוריית הסרט התיעודי וזכה להצלחה גדולה כשהוצג בעשרות פסטיבלי קולנוע בינלאומיים בעולם - בין היתר הוצג הסרט בהודו, אירלנד, בריטניה, פורטוגל, איטליה, פראג, צרפת, גרמניה, קנדה, ארצות הברית ועוד. יהודה פוליקר הלחין וביצע עבור הסרט את שיר הנושא "אם אחזור". את המוזיקה לסרט הלחין וביצע יונתן בר גיורא.

דוד, הרווק האחרון והבן הצעיר במשפחת דרעי המורחבת, לא מוצא מנוח. אחיו והוריו מבקשים לדעת מדוע הוא לא מגיע לארוחות השבת עם חברה, בחורה, ידידה, מישהי. כשהתירוצים אוזלים והשיחות מאחורי גבו הולכות ותוכפות הוא מואס בשתיקה ובהתחמקויות. הוא ניצב באומץ מול הוריו המבוגרים ומול אחיו ואחיותיו ומבקש לשפוך מולם את האמת שרובצת על לבו. "אני לא יכול לאהוב אישה", הוא אומר לאמו באחת הסצינות המרגשות בסרט. "אם תגיד אמן", היא מפצירה, "תראה איך הכול יעבור". "תגיד אמן" מתעד עימות חזיתי ואמת שמתפרצת מול דעות קדומות בתוך מסע אישי-משפחתי-גאוגרפי אשר מוביל לסדרה של התרחשויות ושחרור מסודות. אלה מקפלים בתוכם ייסורי התבגרות וכאב התפכחות, שמגיעים יחד עם ניסיונות הידברות וגישור, אשר מביאים לבסוף לתזוזה במשפחה, כל אחד במשבצת שלו וכולם ביחד.

מלבד הצלחתו בתחרות האקדמיה בישראל, זכה הסרט לביקורות חיוביות. "סיפור יציאתו מהארון", נכתב ב-"Time Out תל אביב", "מסופר באופן ששובר כמעט כל סטריאוטיפ מוכר. זה סרט מופלא. רגיש ונוגע ללב. חובה לצפייה, לא רק לכל אלה שנתלים בהוריהם כתירוץ לאי יציאה מהארון".

==קישורים חיצוניים==

* "[https://web.archive.org/web/20070310161045/http://oneworld.cz/ow/2006/popEN.php?id=9333 תגיד אמן]" בפסטיבל ONE WOLD לזכויות אדם בפראג
* "[http://www.yom-yom.co.il/tip_peview.php?category=1&id=695 תגיד אמן]" - על הסרט באתר ההמלצה היומית 
* 
קטגוריה:סרטי 2005
קטגוריה:סרטים תיעודיים ישראליים
קטגוריה:סרטי להט"ב ישראליים
קטגוריה:ערוץ 8
קטגוריה:סרטי יהדות
קטגוריה:סרטי להט"ב תיעודיים
קטגוריה:סרטים ישראליים משנת 2005
* [https://open.spotify.com/track/5G1yVSYQNDiXkLeee12UCX?si=058d55627df144b3 נעימת הנושא של הסרט] מתוך האלבום "[https://open.spotify.com/album/1rqIVLdCs472j7IfTrNKD5?si=I3iCQPJTQ7qJH-orqdAPQw Middle Eastern Soul]" של מלחין הסרט יונתן בר גיורא